জার্মানিতে একটা সময় পর্যন্ত বম্ব ডিসপোজাল স্কোয়াডের ব্য়স্ততার অন্ত ছিল না। দ্বিতীয় বিশ্বযুদ্ধের নানা বিস্ফোরক নাগাড়ে উদ্ধার হত একসময়ে। সেগুলো নিষ্ক্রিয় করতে তাঁদের জুড়ি মেলা ভার ছিল। ফলে পৃথিবীর অন্যতম শক্তিশালী বম্ব স্কোয়াড হিসেবে জার্মান স্কোয়াডকে ধরা হয়।
কিন্তু সম্প্রতি তাঁদের কাছে যে ফোন কল এসেছিল, তা সম্ভবত ইতিপূর্বে আসেনি। দ্বিতীয় বিশ্বযুদ্ধের সময়ের বোমা নিষ্ক্রিয় করা স্কোয়াডও বেশ ঘাবড়ে গিয়েছে। ঘটনাটি কী?
হ্যাবারস্ট্যাডে একটি ভিডিও গেমস আর্কেডের এক নিরাপত্তারক্ষী আচমকা একটা গোঙানির মতো শব্দ শুনতে পান। খোঁজ করে তিনি উৎস বের করেন পুরুষ শৌচালয়ের বিন-এ। কিন্তু ওই ধরনের শব্দ শুনে তিনি আর বিন খুলে  দেখার সাহস পাননি।
সঙ্গে সঙ্গে ফোন চলে যায় বম্ব স্কোয়াডে। আশপাশের যাবতীয় বাড়ি, স্কুল, অফিস ফাঁকা করে দেওয়া হয়। একেই ছোট শহর। ভয়ে কাঁপতে শুরু করে দেয় গোটা শহর। এ কেমন বোমা যা ‘‘ঘোঁ-ঘোঁ’’ করে আওয়াজ করে! এমন বোমা ফাটলে কী হবে!
বম্ব স্কোয়াড আসে, বিন খোলে এবং তাজ্জব বনে যায়। বিন থেকে বেরিয়ে আসে একটি ভাইব্রেটিং সেক্স টয়। যৌন আনন্দ সেরে কেউ শৌচাগারে সেটি ফেলে রেখে গিয়েছিলেন। তার পরে সেটির সেটিং-এ কিছু সমস্যা হয়। চলে যায় ‘‘হায়েস্ট’’ মোড-এ। এবং তাতেই বিপত্তি।